CELEX: 62009CN0102
Language: el
Date: 2009-03-13 00:00:00
Title: Υπόθεση C-102/09: Αίτηση για την έκδοση προδικαστικής αποφάσεως, την οποία υπέβαλε το Tribunale di Firenze (Ιταλία) στις 13 Μαρτίου 2009 — Camar Srl κατά Presidente del Consiglio dei Ministri

6.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/7
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Firenze (Ιταλία) στις 13 Μαρτίου 2009 — Camar Srl κατά Presidente del Consiglio dei Ministri
   (Υπόθεση C-102/09)
   2009/C 129/12
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Firenze
   
      Parti nella causa principale
   
   
      Ενάγουσα: Camar Srl
   
      Εναγομένη: Presidente del Consiglio dei Ministri
   
      Προδικαστικά ερωτήματα
   
   
               1)
            
            
               Απαγόρευε το άρθρο 14 της πρώτης συμβάσεως της Γιαουντέ την επιβολή από κράτος μέλος εσωτερικού φόρου επί των μπανανών καταγωγής Σομαλίας, ο οποίος ουσιαστικά δεν επιβάλλεται επί των εγχωρίων μπανανών (των οποίων η παραγωγή είναι εντελώς ανύπαρκτη ή αμελητέα) ή επί οποιουδήποτε άλλου είδους εγχώριων φρούτων;.
               Σε περίπτωση καταφατικής απαντήσεως:
            
         
               2)
            
            
               Απαγόρευε το πρωτόκολλο για τις «μπανάνες» που προσαρτάται στην ισχύουσα κατά τον κρίσιμο χρόνο σύμβαση της Λομέ την είσπραξη φόρου που δεν συνάδει με το άρθρο 14 της πρώτης συμβάσεως της Γιαουντέ για την εισαγωγή στην Ιταλία το 1990 μπανανών καταγωγής Σομαλίας, λαμβανομένου υπόψη του εν λόγω πρωτοκόλλου σε συνδυασμό με ανάλογα πρωτόκολλα που προσαρτώνται στις προηγούμενες συμβάσεις Λομέ, καθώς και με το άρθρο 5 της δεύτερης συμβάσεως της Γιαουντέ;.
               Σε περίπτωση αρνητικής απαντήσεως,
            
         
               3)
            
            
               Πρέπει να θεωρηθεί ότι τα πρωτόκολλα για τις μπανάνες που προσαρτώνται στις συμβάσεις Λομέ απαγορεύουν τις αυξήσεις φόρου ανάλογου με τον ιταλικό φόρο καταναλώσεως μπανανών καταγωγής Σομαλίας μετά την 1η Απριλίου 1976, ανεξαρτήτως της συγκεκριμένης επιπτώσεως του φόρου στις εξαγωγές των εν λόγω μπανανών;